UAE સરકારે મોદીની છેલ્લી મુલાકાત દરમ્યાન અબુધાબીમાં હિન્દુ મંદિર માટે જમીન હસ્તાંતરીત કરી આપી હતી અને આ મુલાકાત વખતે મોદીએ તે મંદિરનો શિલાન્યાસ પણ કરી દીધો. UAEના અખબારોએ મોદીની મુલાકાત સમયે ફૂલ પેજમાં સ્વાગત કરતી એડ આપી હતી અને એ પણ ફ્રન્ટ પેજ પર. મોદી UAE પહોંચ્યા તેની એક સાંજ અગાઉ બુર્જ ખલિફા ઉપરાંત અબુધાબીની મહત્ત્વની ઈમારતો પર દર કલાકે સતત ચાર કલાક સુધી એકવાર ભારતીય રાષ્ટ્રધ્વજના રંગો પાથરવામાં આવ્યા. UAEની ટોચની નેતાગીરીએ જાહેરમાં કહ્યું કે મોદીના આવ્યા બાદ ભારત અને UAEના સંબંધો માત્ર સાંકેતિક નથી રહ્યા પરંતુ સાથે રહીને કામ કરવા જેટલા મજબૂત બન્યા છે અને હજીપણ તે વધુ મજબૂત બનશે.